b'\n_START_ARTICLE_\nPavir\xc5\xa1inis efektas\n_START_PARAGRAPH_\nPavir\xc5\xa1inis efektas arba skinefektas \xe2\x80\x93 kintamos elektros srov\xc4\x97s susitelkimas ties laidininko pavir\xc5\xa1iumi.\n_START_SECTION_\n\xc4\xaevadas\n_START_PARAGRAPH_\nLaidininkui tekant kintamajai srovei, jo viduje kinta magnetinis laukas, kuris kuria (indukuoja) s\xc5\xabkurin\xc4\xaf elektrin\xc4\xaf lauk\xc4\x85. Prie laidininko pavir\xc5\xa1iaus indukcinis elektrinis laukas nukreiptas srov\xc4\x97s tek\xc4\x97jimo kryptimi ir j\xc4\x85 sustiprina, o laidininko viduje \xe2\x80\x93 atvirk\xc5\xa1\xc4\x8diai ir srov\xc4\x99 silpnina. Kuo auk\xc5\xa1tesnio da\xc5\xbenio kintama srov\xc4\x97, tuo plonesniu laidininko pavir\xc5\xa1iaus sluoksniu ji teka.\n_START_SECTION_\nPritaikymas\n_START_PARAGRAPH_\nPavir\xc5\xa1inis efektas panaudojamas metalini\xc5\xb3 laidinink\xc5\xb3 pavir\xc5\xa1iams gr\xc5\xabdinti. Didelio da\xc5\xbenio srov\xc4\x97, tek\xc4\x97dama pilnavidurio laidininko pavir\xc5\xa1iumi, pastar\xc4\x85j\xc4\xaf labai \xc4\xafkaitina. Nelaukiant, kol \xc4\xafkais visa detal\xc4\x97, \xc4\xafkaitinta ji greit at\xc5\xa1aldoma.'